recursal/SuperWikiNEXT-32B huggingface dataset:
**יעקב (יענקל'ה) כץ** (כ"ה בסיוון ה'תש"ה, 6 ביוני 1945 – א' בתשרי ה'תשפ"א, 9 בספטמבר 2020) היה פרופסור לפסיכולוגיה חינוכית, יו"ר המזכירות הפדגוגית במשרד החינוך, ראש בית הספר לחינוך באוניברסיטת בר-אילן ונשיא מכללת ירושלים.

ביוגרפיה
--------

יעקב כץ נולד ביוהנסבורג בדרום אפריקה, להוריו אליעזר בן-ציון ורחל, שפעלו במסגרות יהודיות וציוניות. הוא הקטן מחמשת ילדיהם, התעניין מגיל צעיר במדינת ישראל. למד בבית ספר תיכון "קינג דייוויד". בשנת 1963 עלה לישראל, והחל את לימודיו בישיבת ההסדר "כרם ביבנה". ב-1966 התגייס לצנחנים, ובמלחמת ששת הימים היה ממשחררי ירושלים.

בין השנים 1968–1971 למד לתואר ראשון בפסיכולוגיה וחינוך באוניברסיטת בר-אילן. לאחר מכן למד לתואר שני בייעוץ חינוכי, וסיים את לימודיו ב-1976. במקביל לימד בתיכון בקריית גת. בשנת 1972 עבר עם משפחתו לאלון שבות ועבד כיועץ בבית הספר האזורי בגוש עציון. המשפחה יצאה לשליחות חינוכית של 4 שנים ביוהנסבורג מטעם הסוכנות היהודית שם היה מנהל לימודי היהדות בבית-ספר "קינג דייוויד". באותה תקופה למד לתואר שלישי בפסיכולוגיה חינוכית באוניברסיטת ויטווטרסראנד אותו סיים ב-1985.

בשובם ארצה המשיך כץ בעבודתו כיועץ חינוכי בבית הספר האזורי בגוש עציון והיה בין מובילי פרויקט האינטגרציה של ילדי גוש עציון וחבל עדולם.[דרוש מקור] במקביל התחיל כץ ללמד באוניברסיטת בר-אילן כעוזר מחקר במחלקה לחינוך, והתקדם עד לניהול בית-הספר לחינוך. כיהן כראש המכון לחקר החינוך הדתי והיה יו"ר המזכירות הפדגוגית של משרד החינוך בין השנים 2001–2006. אחר פרישתו מבר-אילן, מונה לנשיא מכללת ירושלים.

ב-1995 נוצר קשר עם מועמד הליכוד לראשות הממשלה, בנימין נתניהו והקשר התהדק עם השנים. בהלווייתו של כץ נשא ראש הממשלה נתניהו הספד.

ב-12 שנותיו האחרונות נחשף כץ לעולם החסידי, התקרב לרב אליעזר שלמה שיק (מוהרא"ש) ולמד את תורת רבי נחמן מברסלב.

חיים אישיים
-----------

נישא לשלומית בת משואות יצחק, בתו של משה מושקוביץ (מושקו) ולהם 7 ילדים, בהם הדיפלומט והיועץ גלעד כץ ונבו כץ.

בשנים הראשונות התגוררו באבן שמואל, ובשנת 1972 עברו לאלון שבות והיו בין המשפחות הראשונות שהקימו את היישוב. כץ היה חבר בהנהלת גמ"ח אלון שבות ותקע בשופר בחגי תשרי.

קישורים חיצוניים
----------------

* מידע על יעקב כץ בקטלוג "מרחב" של הספרייה הלאומית
* העמוד של פרופסור כץ באוניברסיטת בר-אילן
* תנאי לשיפור הישגים וצמצום פערים: תעודת בגרות חדשה - מאמר של פרופסור כץ
* **יעקב (יענקל'ה) כץ** - כ"ה בסיוון תש"ה - א' בתשרי תשפ"א, באתר ארכיון אלון שבות
* יעקב בן אליעזר כץ, דף שער בספרייה הלאומית

הערות שוליים
------------

1. ↑  ארכיון אלון שבות, ‏אוקטובר 2020
2. ↑  הספד נתניהו, באתר ערוץ 7, ‏20.9.2020
3. ↑  יעל פרידסון, בנו של פרופ' יעקב כץ נפרד: "תמיד אמר 'תגיד מה שאתה חושב, לא מה שאנשים רוצים לשמוע'", באתר ynet, 21 בספטמבר 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012364366805171
* GND: 1147164185
* ISNI: 0000 0000 8403 0709
* LCCN: n96109010
* ORCID: 0000-0002-5229-1423
* ResearcherID: U-4142-2017
* SUDOC: 182638073
* VIAF: 287439572
* WorldCat (עם VIAF): 287439572

 |
הלוגו של "פרס גוטסדינר"
**פרס קרן גוֹטֶסְדִינֶר לאמן ישראלי צעיר** או "**פרס גוטסדינר**" הא פרס שהוענק בין השנים 2010-1995 לאמן ישראלי עד גיל 40, על ידי קרן שהקים נתן גוטסדינר בחסות מוזיאון תל אביב לאמנות. הפרס נחשב בשנותיו הראשונות לאחד מן הפרסים היוקרתיים לאמנים ישראלים. 

"פרס גוטסדינר" חולק לראשונה בשנת 1995 במטרה לעודד אמנים צעירים בראשית דרכם. עד שנת 2006 נבחר הזוכה על ידי ועדה על סמך בדיקת תיק עבודות. לאחר שנה זו הוחלט על מתכונת של תצוגת שלושת המועמדים הסופיים לפרס, מתכונת שאומצה בהשפעת "פרס טרנר". לבד ממענק כספי בשווי 10,000 דולר, כלל הפרס גם תערוכת יחיד במוזיאון תל אביב שלוותה בקטלוג.

רשימת מקבלי הפרס
----------------

מרים כבסה (1995), יוסי ברגר (1996), יואב שמואלי (1997), אוהד מרומי (1998), יהודית סספורטס (1999), עדי נס (2000), מירי סגל (2001), אחלאם שיבלי (2002), נלי אגסי (2003), סיגלית לנדאו (2004), שרון יערי (2005), יעל ברתנא (2006), טליה קינן (2007), גיל מרקו שני (2008), נירה פרג (2009), יאן טיכי (2010)

קישורים חיצוניים
----------------

* דניאל זילברברג‏, מהשנה הבאה יוקפא פרס גוטסדינר לאמן ישראלי צעיר, באתר וואלה!‏, 16 בפברואר 2011
**קונסטנטין רייקין** (ברוסית: **Константин Аркадьевич Райкин**; ‏ נולד ב-8 ביולי 1950) הוא שחקן תיאטרון וקולנוע סובייטי-רוסי ממוצא יהודי. רייקין לא מזכיר את מוצאו היהודי באף פורום ומתרחק ממוסדות יהודים ברוסיה. במהלך שנות ה-90, רייקין אף המיר את דתו לנצרות-אורתודוקסית. הוא בעל תואר אמן העם וזכה פעמיים בפרס הפדרציה הרוסית. לקונסטנטין רייקין הוענקו מספר עיטורים רוסים ופרסים רבים בתחום התיאטרון

קורות חיים
----------

קונסטנטין רייקין נולד בלנינגרד. אביו היה שחקן התיאטרון ואומן הסטנד-אפ ארקדי רייקין. בשנת 1967 לאחר סיום בית הספר הוא המשיך ללמוד משחק. בשנת 1971 קונסטנטין רייקין סיים את בית הספר למשחק ליד תיאטרון וכטנגוב והוזמן על ידי גלינה וולצ'ק להרכב תיאטרון סוברמניק. על במת תיאטרון זה רייקין שיחק בתפקידים שונים כ-10 שנים. 

בשנת 1981 קונסטנטין רייקין חזר ללנינגרד והחל לעבוד בתיאטרון של אביו. בשנת 1982 התיאטרון עבר למוסקבה. במשך שנים השחקן הופיע בהצגות התיאטרון לצד אביו. בשנת 1988 הוא התמנה למנהל אמנותי של התיאטרון. בתקופה זו התיאטרון שינה את האופי שלו - מתיאטרון סאטירי בו מועלות הצגות בהם משתתפים 2-3 שחקנים הוא הפך לתיאטרון בו מועלות הצגות שונות בעיקר של מחזאים קלאסיים.

החל משנת 2001 מלמד רייקין בבית הספר למשחק ליד התיאטרון האמנותי של מוסקבה.

במקביל לעבודה בתיאטרון הצטלם רייקין לסרטי קולנוע. ההופעה הראשונה הייתה בסרט של שנת 1969 בתפקיד קטן. בשנים 1972 ו-1974 הוא צולם בתפקידים מרכזיים במספר סרטים מוזיקליים וזכה לפופולריות ברחבי ברית המועצות. הפופולריות שלו גדלה עוד יותר לאחר שהצטלם בתפקיד ראשי בסרט לפי מחזה משרתם של שני אדונים. בהמשך הוא השתתף בסרטים נוספים ובסך הכול הצטלם בכ-25 סרטים.

קישורים חיצוניים
----------------

ויקישיתוף מדיה וקבצים בנושא **קונסטנטין רייקין** בוויקישיתוף
* 

* אתר האינטרנט הרשמי של קונסטנטין רייקין

* קונסטנטין רייקין, במסד הנתונים הקולנועיים IMDb (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 1614095182966
* GND: 124973353
* LNB: 000239674
* VIAF: 20628705
* WorldCat: viaf-20628705

 |
**תשֹואה** בכלכלה, היא היחס בין שווי השקעה בנקודות זמן שונות. השינוי בערך ההשקעה יכול לנבוע ממקורות שונים. לדוגמה, מריבית, רווח נקי מעסק, רווח הון וכו'. 

על פי רוב, תשואה תוצג באחוזים, מכיוון שהיא מייצגת את מדרגת השינוי לאורך זמן, ולכן אין טעם להציג מספר נקי שהוא נכון פר נקודה ולא מהווה בהכרח את אחוז השינוי. 

נתון התשואה לא יצביע על אורך תקופת ההשקעה, אך נהוג להציג תשואה שנתית.

חישוב התשואה
------------

חישוב התשואה באופן מתמטי פורמלי יהיה בצורה הבאה: נסמן את שווי ההשקעה בהווה ב- V\_{2}. נסמן את שווי ההשקעה בנקודת הייחוס בעבר (ברוב המקרים שנה לפני) ב- V\_{1}. הנוסחא לחישוב התשואה היא: 
{\displaystyle {\frac {V\_{2}-V\_{1}}{V\_{1}}}}

חישוב התשואה לאחר מסים יהיה בצורה הבאה: נסמן את התשואה ללא מיסים ב- Y. כעת נסמן את אחוז המס ב- {\displaystyle P\_{t}}. הנוסחא לחישוב התשואה לאחר מס היא:

{\textstyle Y-(Y\times P\_{t})}

למשל, נניח כי על תשואה של עשרה אחוזים מוטל מס של עשרים אחוזים. הצבה בנוסחא נותנת:

{\displaystyle 0.08=0.1-(0.1\times 0.2)}

כלומר, התשואה אחרי מיסים היא שמונה אחוזים. 

באופן מעשי, חישוב התשואה יכול להעשות בצורות רבות. ניתן לשקלל פרמטרים נוספים (בנוסף למיסים); ניתן למשל לשקלל ריבית, עמלות, ירידת ערך הכסף ועוד. 

חברות רבות ישנו את צורת החישוב על פי הגוף אשר אמור לקבל את הדו"ח על התשואה. אם התשואה תוצג למס הכנסה, יהיה החישוב לרוב שונה מאשר אם התשואה תוצג ללקוחות או משקיעים. השוני בחישוב נובע מהאינטרס המשתנה בהצגה לגופים שונים.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **תשואה** |

* מחשבון תשואה באתר המחשבונים הישראלי
**עמוס אונגר** (נולד ב-1946) הוא איש ציבור ישראלי, שכיהן במגוון תפקידים במגזר הציבורי והעסקי.

ביוגרפיה
--------

אונגר הוא בוגר האוניברסיטה העברית, שרת בשריון, כמ״מ במלחמת ששת הימים וכמ״פ במלחמת ההתשה וכסמג״ד ואחר כך כמג"ד במלחמת יום הכיפורים וסמח"ט מילואים והוא סגן-אלוף במיל.

ב-1974 מונה אונגר, בידי טדי קולק, ראש העיר ירושלים, לנהל את "האגף לפיקוח על הבניה" בעיריית ירושלים. הוא שימש בתפקיד זה במהלך תקופת הבנייה האינטנסיבית של שנות ה-70. 

ב-1981 לאחר תקופה קצרה של ניהול סניפי ירושלים של חברות אלקטרה ורסקו, מונה אונגר לתפקיד מנכ"ל "החברה לשיקום ולפיתוח הרובע היהודי". בתקופת כהונתו עבר הרובע היהודי תהליך פיתוח מואץ - כשכונת מגורים גדולה וכאתר תיירות - ונערכו בו חפירות ארכאולוגיות רחבות היקף. עמוס אונגר אחראי על ייזום וביצוע עבודות התשתית והפיתוח הנרחבות שהתבצעו ברובע באותה העת. בין השאר ריצוף כל רחובות הרובע והקמת מערך תשתיות נרחב - מים, ביוב, תאורה ומערך גינון מקיף, והביא את פרויקט שיקום הרובע לסיומו. 

בתקופת כהונתו הוקמו ברובע שורה של מוזיאונים ואתרים ארכאולוגיים בהם הקארדו - הרחוב הראשי מן התקופה הרומית והביזנטית; מוזיאון "הבית השרוף" ואתר ה"פרבר ההרודיאני" שמתחת לישיבת הכותל.

בתחילת 1987 מונה אונגר, בידי השר דוד לוי, לתפקיד מנכ"ל משרד הבינוי והשיכון. הוא שימש בתפקידו ארבע שנים. בתקופה זו, בצד הניהול השוטף של המשרד, הכין עמוס אונגר תוכניות מקיפות להתמודדות עם שיכונו של גל המהגרים הגדול שהגיע לישראל, במהלך שנות ה-90, מברית המועצות. תוכניות משרד הבינוי והשיכון שהוכנו באותה תקופה כללו הרחבת ערים ויישובים והקמת ערים חדשות. מיליון העולים החדשים שהגיעו במהלך השנים שלאחר מכן ארצה, נקלטו ויושבו בפרויקטים שהוקמו על פי תוכניות אלו.

ב-1991 פרש עמוס אונגר מן השרות הציבורי ומונה להקים את העיר מודיעין. הוא יזם והוביל את תכנון הפרויקט על כל שלביו, וניהל את הקמתה ופיתוחה של העיר במשך 15 שנים רצופות. כל המהלך התבצע באמצעות החברה שהקים לצורך זה: "עמ-גר ניהול בניה ופרויקטים". החברה, בשיתוף עם חברת הבת "עמק איילון ניהול תשתית ופרויקטים", תפקדה כמנהלת ההקמה והבינוי של העיר ושל עשרים אלף יחידות הדיור הראשונות שנבנו בה.

אונגר יישם את הניסיון שצבר כמנכ"ל משרד הבינוי והשיכון ובהקמת העיר מודיעין, באמצעות חברת "עמ-גר ניהול בנייה ופרויקטים בע"מ". החברה התמחתה בניהול, פיתוח והקמה של פרויקטים גדולים במגזר הציבורי, ותכנון ובנייה של מוסדות תרבות וחינוך. בין הפרויקטים שהחברה תכננה וניהלה: פרויקט "שיקום מרכז העיר ירושלים" בשנים 1995 – 2005 שכלל בין השאר את הפיכת רוב רחובות מרכז העיר למדרחובים; ואת "תוכניות מערב ירושלים", מטעם עיריית ירושלים ומינהל מקרקעי ישראל - תוכנית ענק להרחבת ירושלים באמצעות בניית עשרות אלפי יחידות דיור ממערב לעיר - תוכנית ספדיה (תוכנית אשר לא אושרה).

פעילות ציבורית
--------------

עמוס אונגר פעיל באופן התנדבותי בגופים ציבוריים שונים. בין השאר הוא חבר בוועד המנהל של תיאטרון החאן בירושלים. מזה עשרים וחמש שנים הוא גם חבר הנהלת עמותת "יד לשריון" בלטרון, ומשמש בתפקידים ציבוריים נוספים.

הערות שוליים
------------

1. ↑  אסתר גלוברשט, מנכ"ל אופטימי, מעריב, 25 באפריל 1989
2. ↑  צבי הראל, בולדוזר בפעולה, באתר הארץ, 6 בספטמבר 2001
3. ↑  אדריכל משה ספדיה, ‏"במודיעין מרכז העיר, התחבורה ושמורת הטבע נמצאים יחד", באתר גלובס, 16 ביוני 2014
4. ↑  אורי בלאו, ללא התוכנית, העיר נדונה להגירה שלילית, באתר הארץ, 14 באוקטובר 2006
5. ↑  הרבה חברים בירושלים, באתר גלובס, 29 במרץ 1999
**קברנון סטימפסון** (שם מדעי: *Periophthalmus barbarus*) הוא מין של דג גרם ממשפחת הקברנוניים האנדמי למימי הוואי והם נפוצים בכל האיים אך נעשו נדירים באי אואהו. הקברנון קרוי על שם החוקר ויליאם סטימפסון (1832–1872).

אורכו של הקברנון מגיע ל-19.8 סנטימטר. הקברנונים בעלי קשקשים לבנים עם פסים כהים לאורכם. הם בעלי כמה קרני סנפיר קוצניים ובעיקר סנפיר הגב. הזנב דמוי-מניפה וקטן וסנפירי החזה רחבים.

התנהגות
-------

צעירי הקברנונים חיים באוקיינוס וניזונים מפלנקטון הצף בזרם. הם עצמם ניצודים בידי דגים טורפים כמו צניניתיים, *Polydactylus sexfilis* וברקודה ענקית. בבגרותם פיותיהם משתנים והם נעשים אוכלי כל ובהמשך מפתחים תזונה מאכילת אצות שונות ומצורניות.

הקברנונים המתבגרים מתחילים לטפס על הצוקים הגבוהים של האיים ולשם כך משתמשים באגן שלהם ובפיותיהם הגדולות כדי להיאחז ולינוק את הסלעים בטיפוס איטי ומתמשך למעלה. חלקם לא מצליחים לעלות ונופלים חסרי כוחות אל מותם. אלה שעולים למעלה שוחים במעלה מפלי מים לעבר נהרות הוואי, שם הם חיים בסביבה שלווה יחסית מטורפים (למעט אנפות לילה) ומלאה באצות. הדגים "רועים" ערוגות אצות על המשטחים העליונים של סלעי הנהרות.

הנקבות מטילות ביצים המודבקות לסלעי הנהר והזכרים מפרים אותם. הצעירים בוקעים נשטפים מיד לאוקיינוס וחיים שם עד הבגרות.

קישורים חיצוניים
----------------

ויקישיתוף מדיה וקבצים בנושא **קברנון סטימפסון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ITIS
* NCBI
* GBIF
 |

הערות שוליים
------------

1. ↑  קברנון סטימפסון באתר הרשימה האדומה של IUCN
**קגאיאן דה אורו** (בפיליפינית: **Lungsod ng Cagayan de Oro**, "לונגסוד נג קגאיאן דה אורו"; בסבואנו: **Dakbayan sa Cagayan de Oro**, "דקבאיאן סה קגאיאן דה אורו") היא בירת מחוז צפון מינדנאו ופרובינציית מיסאמיס אוריינטל בפיליפינים. קגאיאן דה אורו נמצאת בחוף הצפוני של האי מינדנאו. ב-2010 התגוררו בעיר כ-600,000 תושבים, מה שהופך אותה לעיר העשירית בגודלה בפיליפינים.

היסטוריה
--------

ההתיישבות באזור העיר התחילה כבר בשנת 377 לספירה, כשהמקומיים ייסדו התיישבות במרחק של כ-8 קילומטרים מקגאיאן דה אורו של היום.

ב-1622 הספרדים הגיעו לאזור והקימו בו מספר מיסיונים אשר במהלך השנים התפתחה אוכלוסייה סביבם. ב-1871 קגאיאן דה אורו הפכה רשמית לעיירה.

לאחר שהפיליפינים סופחו לארצות הברית לאחר מלחמת ארצות הברית–ספרד ב-1898 פרצה מלחמת ארצות הברית–הפיליפינים אשר במהלכה נערכו כמה קרבות בעיר. האמריקאים ניצחו במלחמה והפיליפינים נותרו תחת שליטתם עד 1946.

ב-15 ביוני 1950 קגאיאן דה אורו קיבלה מעמד של עיר.

כלכלה
-----

קגאיאן דה אורו היא המרכז הכלכלי של מחוז צפון מינדנאו. הכלכלה של העיר מסתמכת בעיקר על תעשייה, מסחר ותיירות. העיר נחשבת למרכז הרכבים של מינדנאו, לאחר שמספר חברות עולמיות גדולות, בהן טויוטה, הונדה, מיצובישי וסוזוקי, הקימו בעיר את המפעלים שלהן.

חינוך
-----

בעיר פועלות מספר אוניברסיטאות גדולות, בהן אוניברסיטת קפיטול ואוניברסיטת ליסאו דה קגאיאן.

תחבורה
------

נמל קגאיאן דה אורו הוא הנמל הגדול ביותר במינדנאו והוא מציע הפלגות לערים מרכזיות באיים האחרים של הפיליפינים, כמו מנילה, בירת הפיליפינים, וסבו סיטי.

את קגאיאן דה אורו משרת נמל התעופה לגינדינגן, הנמצא במרחק של כ-46 קילומטרים צפון-מערבית לעיר ומציע טיסות לערים מרכזיות בפיליפינים, כמו מנילה, סבו סיטי ודבאו סיטי. הנמל נפתח ב-2013 והחליף את הנמל הישן של העיר, נמל התעופה לומביה. קיימת תוכניות להפוך את הנמל לנמל תעופה בינלאומי שישרת את האזור כולו.

ערים תאומות
-----------

* ארצות הבריתארצות הברית לוונדייל, קליפורניה, ארצות הברית
* ארצות הבריתארצות הברית נורפוק, וירג'יניה, ארצות הברית
* טאיוואןטאיוואן טאינאן, טאיוואן
* הרפובליקה העממית של סיןהרפובליקה העממית של סין חרבין, הרפובליקה העממית של סין
* קוריאה הדרומיתקוריאה הדרומית קוונגיאנג, קוריאה הדרומית

קישורים חיצוניים
----------------

ויקישיתוף מדיה וקבצים בנושא **קגאיאן דה אורו** בוויקישיתוף
* 

* אתר האינטרנט הרשמי של קגאיאן דה אורו
* קגאיאן דה אורו, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555160405171
* GND: 4085111-4
* LCCN: n82020097
* MusicBrainz: 2068370a-822f-4478-97a2-5f6016c903fd
* NKC: ge876432
* VIAF: 136059234
* WorldCat: lccn-n82020097

 |
**פרפנזין** (**perphenazine**) היא תרופה אנטי-פסיכוטית טיפוסית ממשפחת הפנותיאזינים (אנ'). התרופה משווקת בישראל תחת השם **פרפנאן**. פרפנזין פוטנטי בערך פי חמישה מכלורפרומאזין.

שימושים רפואיים
---------------

במינונים נמוכים משמשת התרופה לטיפול בדיכאון מז'ורי. קיימות תרופות המשלבות פרפנזין ואמיטריפטילין במינונים שונים. ישנם מחקרים המצביעים כי שימוש של פרפנזין יחד עם פלואוקסטין מביא לתוצאות טובות במטופלים הסובלים מדיכאון פסיכוטי. לפרפנזין השפעה מרגיעה ונוגדת חרדה, מה שהופך אותה ליעילה גם עבור חולים פסיכוטיים נסערים כמו גם עבור חולים הסובלים מקטטוניה מסכנת-חיים. 
במינונים גבוהים יותר, התרופה משמשת לטיפול בפסיכוזה. היא יעילה בטיפול בתסמינים ה"חיוביים" של מחלת הסכיזופרניה, טובה לטיפול בהפרעה טורדנית כפייתית וגם בטיפול בהזיות ודלוזיות. עם זאת, היעילות של התרופה בטיפול בתסמינים ה"שליליים" של המחלה אינה ברורה.

תופעות לוואי
------------

כתרופה אנטי-פסיכוטית ממשפחת הפנותיאזינים, פרפנזין חולקת באופן כללי את כל תופעות הלוואי של כלורפרומאזין. סקירה של קוקרן משנת 2015 מצאה כי "אין הבדלים משמעותיים מבחינת תופעות לוואי בין פרפנזין לתרופות אנטי-פסיכוטיות אחרות". פרפנזין גורמת לתופעות אקסטרא-פירמידליות בשיעור דומה לתרופות אנטי-פסיכוטיות בעלות פוטנטניות בינונית.

קישורים חיצוניים
----------------

ויקישיתוף מדיה וקבצים בנושא **פרפנזין** בוויקישיתוף

הערות שוליים
------------

1. ↑  Rees L (באוגוסט 1960). "Chlorpromazine and allied phenothiazine derivatives". *British Medical Journal*. **2** (5197): 522–5. doi:10.1136/bmj.2.5197.522. PMC 2097091. PMID 14436902. `{{cite journal}}`:  (עזרה)
2. ↑  Hartung, B; Sampson, S; Leucht, S (2015). "Perphenazine for schizophrenia". *Cochrane Database of Systematic Reviews*. **3**: CD003443.pub3. doi:10.1002/14651858.CD003443.pub3.
כתובת ביטולה
**כתובת ביטולה** היא כתובת אבן מימי הביניים שנכתבה בסלאבית כנסייתית עתיקה. הכתובת נמצאה בשנת 1956 במהלך הריסת מסגד עות'מאני ישן בעיר ביטולה שבמקדוניה, ומוצגת במוזיאון שבביטולה. הטקסט שנמצא על לוח השיש מנציח את עבודות המיגון במבצרה של ביטולה על ידי צאר איוון אשר אודותיו קיימת מחלוקת בין היסטוריונים. בהתייחס למועד המשוער בו נכתבה הכתובת מעריכים כי היא מתייחסת לאיוון ולדיסלב אשר שלט על בולגריה (לא בולגריה של היום, אלא האימפריה הבולגרית הראשונה) מ-1015 ועד 1018.

פירוש הכתוב
-----------

הטקסט שעל לוח השיש ניזוק בכמה מקומות ונעשה לו שיחזור על ידי ולדימיר מושין (Vladimir Moshin) ויורדן זאימור (Iordan Zaimov) והועלו השערות לגבי החלקים החסרים:

"† Въ лѣто Ѕ ҃Ф ҃К ҃Г ҃ отъ створенїа мира обнови сѧ съ градь зидаемъ и дѣлаемъ Їѡаном самодрьжъцемъ блъгарьскомь и помощїѫ и молїтвамї прѣс ҃тыѧ влад ҃чицѧ нашеѧ Б ҃чѧ ї въз()стѫпенїе І ҃В ҃ i връховънюю ап ҃лъсъ же градь дѣлань бысть на ѹбѣжище и на сп҃сенѥ ї на жизнь бльгаромъ начѧть же бысть градь сь Битола м ҃ца окто ҃вра въ К ҃. Конъчѣ же сѧ м ҃ца ... исходѧща съ самодрьжъць быстъ бльгарїнь родомь ѹнѹкъ Николы же ї Риѱимиѧ благовѣрьнѹ сынь Арона Самоила же брата сѫща ц ҃рѣ самодрьжавьнаго ꙗже i разбїсте въ Щїпонѣ грьчьскѫ воїскѫ ц ҃рѣ Васїлїа кде же взѧто бы злато ... фоѧ съжев ... ц҃рь разбїенъ бы ц҃рѣмь Васїлїемь Ѕ ҃Ф ҃К ҃В ҃ г. лтѣ оть створенїѧ мира ... їѹ съп() лѣтѹ семѹ и сходѧщѹ"

ובתרגום:

"בשנה [1016/1015?] מאז בריאת העולם, המבצר הזה, שנבנה ונעשה על ידי איוון, הצאר של בולגריה, התחדש עם העזרה והתפילות שלנו ושל הליידי הקדושה ביותר שלנו ושנים עשר שליחה העליונים. המבצר נבנה כמקלט וגאולה בחייהם של הבולגרים. העבודה על המבצר של ביטולה החלה ביום העשרים של חודש אוקטובר והסתיימה ביום [...] זה היה צאר בולגרי במוצאו, נכדו של ניקולה וריפסימיאה, בנו האדוק של אהרון, שהיה אחיו של שמואל, צאר של בולגריה, שניהם הביסו את הצבא היווני של קיסר בזיל השני בסטיפון שבו זהב נלקח [...] ובו [...] צאר זה הובס על ידי קיסר בזיל ב-6522 (1014) מאז בריאת העולם בקליץ ומת בסוף הקיץ".

חשיבות היסטורית ופוליטית
------------------------

הרפובליקה של מקדוניה מכחישה כל קשר בין הצאר איוון והאימפריה הבולגרית הראשונה. בגלל זה ישנה חשיבות היסטורית ופוליטית גדולה לכתובת ביטולה, והיא גורמת למחלוקת גדולה. בשנת 2006 הקונסוליה הצרפתית בביטולה, הכינה קטלוג תיירותי של העיר ועל חזיתו הודפסה תמונה של הכתובת ולידו סמל של בולגריה. השמועה על קטלוג זה הופצה לפני יציאתו לאור וחוללה בלבול בקרב הפקידים של עיריית ביטולה, הקונסוליה הצרפתית הוזהרה, ההדפסה של הקטלוג החדש הופסקה והתמונה על העטיפה שונתה.

קישורים חיצוניים
----------------

ויקישיתוף מדיה וקבצים בנושא **כתובת ביטולה** בוויקישיתוף
**סלסו גולמאיו** (בספרדית: **Celso Golmayo y Zúpide**;‏ 24 באפריל 1820, לוגרוניו שבספרד – 1 באפריל 1898, הוואנה שבקובה) היה שחמטאי ספרדי-קובני. בשיאו היה במקום ה-12 בעולם, עם מד כושר של 2612.

גולמאיו נחשב לאלוף קובה החל משנת 1862 עת ניצח את פליקס סיקרה בדו-קרב. הוא השתתף בתחרות שהתקיימה בפריז בשנת 1867 וחלק מקום 7–8 (ניצח: איגנץ קוליש). ראו את התחבולה היפה בה נוצח על ידי סם לויד.

בשנת 1864 גולמאיו ניצח את פול מורפי בדו-קרב 2–3 אם כי מורפי נתן לו יתרון של פרש, הפסיד לגוסטב נוימן 3-0 בפריז בשנת 1867, הפסיד פעמיים לוילהלם שטייניץ 2-9 בשנת 1883 ו-0–5 בשנת 1888, ניצח פעמיים את אנדראס ולקז 0–7 בשנת 1887 ו-4–7 בשנת 1890, הפסיד שלוש פעמים לג'ורג' הנרי מקנזי 6-3 ו-5.5-0.5 בשנת 1887 ו-4.5-7.5 בשנת 1888, הפסיד לג'וזף הנרי בלקברן 4-6 בשנת 1891 והפסיד לעמנואל לסקר 2.5-0.5. כל הדו-קרבות התקיימו בהוואנה.

גולמאיו היה אביהם של סלסו גולמאיו טוריאנטה ומנואל גולמאיו טוריאנטה.

קישורים חיצוניים
----------------

* סלסו גולמאיו, באתר צ'סגיימס (באנגלית)
* אומדן מד כושר של סלסו גולמאיו
* אומדן מד כושר של סלסו גולמאיו

הערות שוליים
------------

1. ↑  Celso Fidel Golmayo y Zupide, באתר Valvanera
**ג'רון סמואל בלוסומגיים** (באנגלית: **Jaron Samuel Blossomgame**; נולד ב-16 בספטמבר 1993) הוא כדורסלן אמריקאי, המשחק בעמדת הסמול פורוורד במונקו.

קריירת תיכונים ומכללות
----------------------

בלוסומגיים למד בבית הספר התיכון צ'אטאוצ'י בג'ונס קריק, ג'ורג'יה. בעונת הג'וניור שלו, הוא נבחר לקבוצה הראשונה של המחוז ולקבוצה השנייה בכל המדינה לאחר שהעמיד ממוצעים של 24 נקודות ו-8.8 ריבאונדים למשחק. בעונתו האחרונה, בלוסומגיים עזר לתיכונו לסיים את העונה עם מאזן של 5–25, מה שעזר להם להעפיל לפלייאוף, שם הפסידו לדרום מערב דקאלב. בשנת 2011, בלוסומגיים הצטרף לקבוצה של ג'ורג'יה באיגוד האתלטים החובבים והוביל אותה עם 15.7 נקודות למשחק. באותה שנה, בלוסומגיים שבר את רגלו לאחר ניסיון לא מוצלח להטביע באימון.

בלוסומגיים בחר לשחק באוניברסיטת קלמסון, אך בעקבות הפציעה הוא החליט להוריד את עונתו הראשונה מהזכאות.

לאחר שתי עונות בהן השתפר, בלוסומגיים נהנה בעונתו השלישית מעונת פריצה. בלוסומגיים העמיד ממוצעים של 18.7 נקודות ו-6.7 ריבאונדים למשחק, מה שעזר לו להיבחר לקבוצה הראשונה של המחוז ולשחקן המשתפר של העונה. בתום העונה, בלוסומגיים הכריז על התמודדותו בדראפט ה-NBA ‏2016 והוזמן לדראפט קומביין. בסופו של דבר בחר בלוסומגיים לוותר על התמודדותו וחזר לקלמסון עבור עונתו האחרונה.

בלוסומגיים נבחר לקבוצה הראשונה של טורניר קדם העונה. הוא העמיד ממוצעים של 17.7 נקודות ו-6.3 ריבאונדים, אשר הובילו את מכללתו לטורניר הלאומי, והוא נבחר לקבוצה השלישית של העונה. בתום העונה, בלוסומגיים הוזמן לדראפט קומביין, ובכך הפך לאחד השחקנים הראשונים שאי פעם הוזמנו לאירוע יותר מפעם אחת.

קריירה מקצועית
--------------

בלוסומגיים נבחר בדראפט במקום ה-59 על ידי סן אנטוניו ספרס. בלוסומגיים שיחק בקבוצה בליגת הקיץ של ה-NBA. בנובמבר 2017, הצטרף בלוסומגיים לקבוצת הבת של הספרס מליגת הפיתוח של ה-NBA, אוסטין ספרס. באפריל 2018, הוא עזר לאוסטין לזכות באליפות כשהוא נבחר לחמישייה השלישית של העונה.

ב-24 בספטמבר 2018, בלוסומגיים נכלל בסגל של הספרס במחנות האימונים, אך שוחרר ב-8 באוקטובר לאחר ששותף בשלושה משחקי קדם עונה. ב-22 באוקטובר חזר בלוסומגיים לאוסטין ספרס.

ב-19 בנובמבר 2018, הועבר בלוסומגיים בטרייד מאוסטין ספרס לקאנטון צ'ארג' בתמורה לג'ון הולנד. לאחר עשרה משחקים בקבוצה בהם העמיד 20.9 נקודות ו-7.5 ריבאונדים בממוצע למשחק, בלוסומגיים חתם בקבוצת האם של קאנטון מליגת ה-NBA, קליבלנד קאבלירס. ב-5 בדצמבר 2018, בלוסומגיים ערך את הופעת הבכורה שלו ב-NBA כשעלה מהספסל בהפסד 105–129 לגולדן סטייט ווריורס, בו הוריד ריבאונד. חמישה ימים לאחר מכן, ב-10 בדצמבר, בלוסומגיים רשם דאבל דאבל כשעלה מהספסל בהפסד 92–108 למילווקי באקס, עם 11 נקודות, 10 ריבאונדים, 2 אסיסטים וחסימה. ב-23 ביוני 2019, בלוסומגיים עזב את קליבלנד והפך לשחקן חופשי.

ב-27 בספטמבר 2019, בלוסומגיים חתם על חוזה אימונים ביוסטון רוקטס. לאחר ששוחרר מהקבוצה, ב-24 באוקטובר הוא חתם בריו גראנדה ואלי וייפרס.

ב-1 בפברואר 2020, בלוסומגיים עבר בטרייד לוינדי סיטי בולס.

ב-13 באוגוסט 2020, בלוסומגיים חתם בעירוני נהריה מהליגה הישראלית.

ב-21 ביולי 2021 חתם בלוסמגיים ברטיופארם אולם הגרמנית.

קישורים חיצוניים
----------------

ויקישיתוף מדיה וקבצים בנושא **ג'רון בלוסומגיים** בוויקישיתוף
* ג'רון בלוסומגיים, ברשת החברתית טוויטר
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר היורוליג

הערות שוליים
------------

1. ↑  זר שני לעירוני נהריה: ג'רון בלוסומגיים, באתר מנהלת ליגת העל בכדורסל, ‏13 באוגוסט 2020
Flower snark
בתורת הגרפים, **סנרק** הוא כינוי לגרף ללא גשרים שלכל קודקודיו דרגה 3, ושלא ניתן לצבוע את קשתותיו ב-3 צבעים (לפי משפט ויזינג כל גרף כזה הוא 4-צביע). הגרפים נקראים כך על שם היצור החמקמק מן הבלדה "ציד הסנרק" של לואיס קרול, על פי הצעתו של מרטין גרדנר.

הראשון שחקר גרפים מסוג זה היה פיטר טייט (Tait), שניסה להוכיח את משפט ארבעת הצבעים, וב-1880 הראה שדוגמה נגדית מוכרחה להיות סנרק שהוא גרף מישורי. עד 1973 היו ידועות רק ארבע דוגמאות לסנרקים (הראשונה: גרף פטרסן מ-1898). מאז נבנו כמה משפחות אינסופיות, ופותחו פעולות הבונות משני סנרקים נתונים סנרק גדול יותר.

הגדרה
-----

**גשר** בגרף הוא קשת שהסרתה מהגרף מגדילה את מספר רכיבי הקשירות (הגדרה אלטרנטיבית לגשר היא קשת שלא משתתפת בשום מעגל). אם בגרף קשיר אין אף קבוצה בגודל k של קשתות כך שהסרתן מהגרף מגדילה את מספר רכיבי הקשירות, נאמר שהגרף k-קשיר. אם סנרק אינו 3-קשיר, או אם יש בו מעגל באורך 2, 3 או 4, אז אפשר ליצור ממנו בקלות סנרק קטן יותר. מסיבה זו, יש המגדירים סנרק כגרף מדרגה 3, בעל מותן 5 לפחות, שהוא 4-קשיר.

### זרימה לא מתאפסת בגרף וצביעת קשתות

גרף מדרגה 3 ניתן ל-3-צביעה אם ורק אם יש בו זרימה לא מתאפסת עם ערכים בחבורת הארבעה של קליין {\displaystyle \ \mathbb {Z} \_{2}\times \mathbb {Z} \_{2}}. (זרימה היא התאמה של ערכים (שאינם אפס) מחבורה לקשתות, באופן שסכום הקשתות בכל קודקוד הוא אפס. מכיוון שבחבורה זאת {\displaystyle \ x=-x}, אין משמעות לכיוון הקשתות).

סנרקים כדוגמאות נגדיות
----------------------

יש כמה השערות ידועות בתורת הגרפים, שאם אינן נכונות צריכה להיות להן דוגמה נגדית שהיא סנרק:

* ויליאם טאט (Tutte), 1954: בכל גרף נטול גשרים יש זרימת-5 לא מתאפסת
* גאורגה סקרש Szeckers, 1973: כל גרף נטול גשרים אפשר לפרק למעגלים באופן שכל קשת שייכת בדיוק לשני מעגלים.
* פאלקרסון Fulkerson 1971: כל גרף נטול גשרים מדרגה 3 אפשר לפרק לאיחוד של שישה שידוכים כך שכל קשת שייכת בדיוק לשני שידוכים.

ידוע שיש סנרקים שהם 6-קשירים. משערים שאין סנרקים 7-קשירים.

קישורים חיצוניים
----------------

ויקישיתוף מדיה וקבצים בנושא **סנרק** בוויקישיתוף
* סנרק, באתר MathWorld (באנגלית)
**פרפרזה** (מיוונית: **Παράφρασις**) הוא ניסוח מחודש של משפט מקורי. התרגום המילולי של המונח ביוונית הוא "דרך ביטוי נוספת" ובעברית בת ימינו "במילים אחרות".

במקור פירוש המושג פרפרזה, הוא כתיבת המשפט במשמעותו המקורית אך בניסוח שונה לפישוט המשפט, לעידונו או במקרה שאין גישה למשפט המקורי.

בעגה העברית נוטים להשתמש במושג פרפרזה לגבי משפט הנכתב או נאמר בעל-פה ודומה למשפט או ביטוי מוכרים באמצעות יצירת אסוציאציה להבהרה או להענקת דגש מיוחד. לעיתים עושה הפרפרזה שימוש בציטוט כמעט מדויק של משפט מקורי, תוך הכנסת שינויים מכוונים המדגישים את כוונת הדובר. כמו למשל "כל העולם מגרש כדורגל, וכל האנשים צופים" בפרפרזה על כתבי שייקספיר. ההבדלים בין המשפט המקורי לבין המשפט החדש יוצרים פעמים רבות אפקט קומי.

שימושים
-------

השימוש בפרפרזה נעשה בדרך כלל כדי לפשט את המשפט המקורי ולעשותו נוח לקריאה ולהבנה אם כי בדרך כלל הניסוח החדש חסר מעומקו של המשפט המקורי. שימושים נוספים נעשים כדי לעדן ביטוי חריף או פוגעני לביטוי עדין יותר, וכן במקרה שאין גישה לחומר המקורי כיוון שהוא לא בנמצא או שהוא מוגן על ידי זכויות יוצרים.

דוגמאות:

* את הפסוק "אשא עיני אל ההרים" ניתן יהיה לכתוב כפרפרזה "אסתכל אל ההרים" לצורך פישוט.
* הביטוי "דיור מוגן" הוא פרפרזה למושג "מושב זקנים" כדי לעדן את הביטוי.

מאפייני פרפרזה
--------------

* הפרפרזה מסכמת את המשפט המקורי.
* פרפרזה לא תכלול את רוב המילים של המשפט המקורי ותהיה קלה יותר להבנה.
* פרפרזה תכלול את הפרטים המשמעותיים של המשפט המקורי.
* בדרך כלל הפרפרזה תהיה יותר ארוכה מהמשפט המקורי.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **פרפרזה** |
| ויקיציטוט ציטוטים בוויקיציטוט: **פרפרזה** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563156005171
* GND: 4173310-1
* LCCN: sh85097884

 |
האפיפיור **סלסטינוס הראשון** (בלטינית: **Caelestinus I**; נפטר ב-26 ביולי 432) נבחר לכהן כאפיפיור לאחר פטירת קודמו, בוניפקיוס הראשון. כיהן בתפקיד מ-10 בספטמבר 422, וכיהן עד מותו. כהונתו של סלסטינוס התאפיינה רבות במאבק בכפירה.

ביוגרפיה
--------

סלסטינוס נולד ברומא כרומאי. פרטים מועטים ידועים אודות ילדותו. ידוע כי שמו של אביו היה פריסקוס, וכי התגורר זמן מה במילאנו עם אמברוזיוס הקדוש. מסמך משנת 416 שנכתב עבור האפיפיור אינוקנטיוס הראשון מציין כי נשא את התואר "דיאקון".

מסורות מייחסות מספר תפילות נוצריות לסלסטינוס, אף שהתפילות אינן מציינות זאת במפורש. סלסטינוס לא נכח בועידת אפסוס הראשונה בשנת 431, אולם שלח את עמדתו בכתב לוועידה, ונותרו עד היום מספר מכתבים ששלח להגמונים של אפריקה, איליריה, תסלוניקי ונרבון.

סלסטינוס יצא נגד הפלגיאניזם, ושלח את פלדיוס לכהן כהגמון באירלנד בשנת 431 במטרה לנצר את האי (לימים פטריק הקדוש המשיך במלאכתו של פלדיוס).

סלסטינוס יצא נגד המינות הנובאטיאנית ברומא, אסר את ההגמון הנובאטיני ורדף את המאמינים במינות זו.

סלסטינוס נפטר ב-26 ביולי 432 ונקבר בבית הקברות שלצד ויה סאלאריה ברומא, אולם גופתו הועברה לבזיליקת סנטה פרסדה.

לימים הוכרז סלסטינוס כקדוש נוצרי. יום חגו הוא 6 באפריל בכנסייה הקתולית, ו-8 באפריל בכנסיות המזרחיות.

קישורים חיצוניים
----------------

ויקישיתוף מדיה וקבצים בנושא **סלסטינוס הראשון** בוויקישיתוף
* סלסטינוס הראשון, באתר אנציקלופדיה בריטניקה (באנגלית)

ביאורים
-------

1. ↑  או ב-1 באוגוסט

הערות שוליים
------------

1. ↑  "Shea, John Gilmary. "Celestine I", *Little Pictorial Lives of the Saints*, Benziger Brothers: New York, 1894".

|  |  |  |
| --- | --- | --- |
| **הקודם**:**בוניפקיוס הראשון** | **אפיפיור(רשימת האפיפיורים)** | **הבא**:**סיקסטוס השלישי** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007397416305171
* BnF: cb13526759w (data)
* GND: 119222701
* ISNI: 0000 0000 7821 9695
* LCCN: nr97010294
* NKC: skuk0002054
* ULAN: 500355708
* VcBA: 495/53049
* VIAF: 89775553
* WorldCat: lccn-nr97010294

 |
**פרפטואה נקווצ'ה** (באנגלית: **Perpetua Nkwocha**;‏ נולדה ב-3 בינואר 1976) היא כדורגלנית עבר ומאמנת כדורגל ניגרית. נקווצ'ה נחשבת לאחת מהכדורגלניות האפריקאיות הטובות אי פעם, ולזכותה שיא של ארבע זכיות בפרס כדורגלנית השנה באפריקה.

חייה
----

נקווצ'ה החלה את הקריירה שלה בגיל 18, כשהצטרפה לאקדמיית הכדורגל של פפסי, שהצמיחה כדורגלנים כמו ג'ון אובי מיקל וג'וזף אקפאלה. במאי 1999 היא ערכה את הופעת הבכורה שלה בנבחרת ניגריה במשחק נגד גאנה, ושנה לאחר מכן היא כבר לקחה חלק בטורניר הבינלאומי הראשון בחייה - אולימפיאדת סידני. היא שיחקה בכל שלושת משחקיה של ניגריה בטורניר, ואף כבשה שער אחד בשלב הבתים נגד סין. אף על פי כן, הפסידו הניגריות בכל שלושת משחקיהן והודחו כבר אחרי הסיבוב הראשון, לאחר שסיימו במקום האחרון בבית. מספר חודשים לאחר מכן זכתה נקווצ'ה עם ניגריה באליפות אפריקה שנערכה בדרום אפריקה.

בשנים הבאות הפכה נקווצ'ה לאחת הכדורגלניות המצליחות ביותר במדינתה. היא זכתה ארבע פעמים נוספות באליפות אפריקה - ב-2002, 2004, 2006 ו-2010, ובכולן היא אף סיימה כמלכת השערים (כולל ב-2010 בה קבעה שיא כיבושים של 11 שערים). היא שיחקה עם ניגריה בשלושה גביעי עולם (ארצות הברית 2003, סין 2007 וגרמניה 2011) ובשתי אולימפיאדות (אתונה 2004 ובייג'ינג 2008), אך לא הצליחה להוביל את ניגריה לשלבים המכריעים. 

בשנת 2007 חתמה נקווצ'ה בסונאנו מליגת העל השוודית, ואצלה שיחקה במשך שבע שנים. לקראת סוף עונתה האחרונה בסונאנו, השתתפה נקווצ'ה באליפות אפריקה השמינית בקריירה שלה. בטורניר עצמו היא שימשה בעיקר כשחקנית ספסל, אך זכתה לכבוש שער אחד בשלב הבתים בניצחון 0-6 על זמביה. במשחק הגמר של הטורניר נגד קמרון, היא עלתה כמחליפה בדקה ה-87 והייתה שותפה לזכייה התשיעית של ניגריה בטורניר, והשישית שלה בקריירה. שנה לאחר מכן היא השתתפה בגביע העולם הרביעי והאחרון שלה, ובמהלך משחק נגד אוסטרליה הפכה לשחקנית המבוגרת ביותר בתולדות הגביע העולמי לנשים (שיא שמאוחר יותר נשבר על ידי כריסטי ראמפון).

לפני עונת 2015 מונתה נקווצ'ה למאמנת-שחקנית בקלמנסאס מהליגה השוודית הרביעית. שנה לאחר מכן היא הייתה אחת ממספר כדורגלניות עבר שנבחרו לשמש כעוזרות המאמן של נבחרת ניגריה.

קישורים חיצוניים
----------------

ויקישיתוף מדיה וקבצים בנושא **פרפטואה נקווצ'ה** בוויקישיתוף

* פרופיל, באתר Soccerdonna (בגרמנית)
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  Africa’s Greatest Woman Footballer: Perpetual Nkwocha Deserves Special Honor, באתר blogspot.co.il
2. ↑  Nkwocka Set For 101st Falcons Cap, באתר completesportsnigeria.com, יוני 2015
3. ↑  Ex-Nigeria international appointed assistant coach of Super Falcons, באתר pulse.ng, פברואר 2016
**מבצר מהראנגר** (באנגלית: **Mehrangarh**; בהינדית **मेहरानगढ़**, מ־मिहिर, שמש, ו־गढ़, מבצר) הוא מבצר הממוקם בג'ודפור שבראג'סטאן, הודו, והוא אחד מהמבצרים הגדולים ביותר בהודו.

היסטוריה
--------

המבצר נבנה על ידי ראו ג'ודהה, ממייסדי ג'ודפור בשנת 1459, מאז נהרס ונבנה מחדש מספר פעמים, המבנה כפי שהוא בימינו נבנה מחדש על ידי ג'סוואנט סינג, (1638–1678) מהרג'ה מראג'סטאן, ונמצא בבעלות המהרג'ה הנוכחי של ג'ודפור.

מבצר ענק זה ממוקם במרכז העיר ג'ודפור, על גבעה בגובה של כ-125 מטרים. חומתו, המגיעה לגובה של שלושים וששה מטרים ורוחב של 21 מטרים, מהווה את אחד מהמבנים המרהיבים והיפים שבראג'סטאן.

פנים המבצר עצמו, שבו גרו סולטאנים, אצילים ובני המעמד הגבוה מפואר ומלא הדר, ומלא בפסלים, ציורי קיר ויצירות אמנות.
במתחם המבצר נמצאים מספר ארמונות, סדרת חצרות ובתי תפילה.
בין הארמונות - "מוטי מאהל" (ארמון הפנינה), "סוק מאהל" (ארמון התענוגות), "פהול מאהל" (ארמון הפרחים), 
החצר הגדולה היא "הולי צ'וק" ששימשה לחגיגות חג ההולי, המקדש הגדול הוא "צ'מונדה דווי".

למבצר עצמו שבעה שערים, שליד אחד מהם ניתן לראות את טביעות כף היד של אלמנותיו של המהרג'ה מאן סינג, אשר השליכו עצמן כמנהג אותם זמנים אל מדורת הסאטי.

במתחם המבצר נמצא מוזיאון המסביר על תולדותיו ומציג חפצי יוקרה שהיו בו.
מול המבצר נמצא אתר ההנצחה ג'סוואנט טְהָדָה (Jaswant Thada), לזכרו של המהרג'ה ג'סוואנט סינג (השני).

* מבצר מאראנגרהמבצר מאראנגרה
* המוזיאון במבצרהמוזיאון במבצר
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **מבצר מהראנגר** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 1072420201
* VIAF: 316494858
* WorldCat: viaf-316494858

 |
**הנהר לוסט** (באנגלית: **Lost River**, מילולית "הנהר האבוד") מתחיל ומסתיים באגן סגור בצפון קליפורניה ובדרום אורגון בארצות הברית. הנהר, באורך 97 קילומטרים, זורם בקשת ממאגר קליר לייק (אנ') במחוז מודק בקליפורניה, דרך מחוז קלאמת באורגון, לאגם טולי במחוז סיסקיו בקליפורניה. כ-74 קילומטרים מנהר לוסט נמצאים באורגון, ו-23 קילומטרים נמצאים בקליפורניה.

ממקורו הנהר זורם צפונה לעמק לאנגל (Langell Valley) באורגון, שם נשפך אליו מימין היובל נחל מילר (Miller Creek). ליד היישוב בוננזה (אנ') באורגון הנהר פונה מערבה ועובר דרך פער אולנה (Olene Gap), כ-15 קילומטרים מזרחית לעיר קלאמת פולס. הנהר פונה לדרום-מזרח וזורם לאורך בסיס הר סטוקל (Stukel Mountain), שם הוא יוצאים ממנו תעלות הטיה לאגמים קטנים כולל אגם נוס (אנ') להשקיה ובקרת שיטפונות. לאחר מכן הוא נכנס שוב לקליפורניה מדרום ליישוב מריל (אנ').

סכרים, תעלות, משאבות ומבנים מלאכותיים אחרים על נהר לוסט, מאגר קליר לייק ואגם טולי הם חלק ממיזם ההשקיה קלאמת של לשכת הטיוב של ארצות הברית, המנהל את זרימת המים באגן בעיקר לצורך חקלאות ובקרת שיטפונות (אנ'). המיזם מספק מים לכ-850 קילומטרים רבועים של אדמות יבול, 62% מהם באורגון ו-38% בקליפורניה. מים מאגן הנהר לוסט נכנסים לאגן הנהר קלאמת, בעיקר דרך ערוץ ההטיה של נהר לוסט, כ-6 קילומטרים במורד הזרם מהיישוב אולנה (Olene). הערוץ באורך 13 קילומטרים יכול לספק מים גם בזרימה בכיוון ההפוך מהקלאמת כאשר יש צורך במי השקיה עבור חוות בחלקים שיובשו של אגם טולי.

לאחר 1846, חצה שביל אפלגייט (אנ') את הנהר על גשר טבעי של אבני מדרך, שכוסה מאוחר יותר על ידי סכר של לשכת הטיוב, ליד מריל. מוקדם יותר באותה שנה, קרא החוקר ג'ון פרימונט לנחל בשם "נהר מקראדי" (McCrady River) על שם חבר נעורים, אך עם הזמן השם הנהר לוסט הפך רווח יותר ויותר. סניף דואר של הנהר לוסט פעל לזמן קצר, כנראה בסביבת אולנה באורגון, בשנים 1875–1876.

הזרימה בלוסט איטית ומאפשרת הזדמנויות לדיג של בס עד 3.2 קילוגרם, *Ameiurus nebulosus (אנ')*‏, *Pomoxis (אנ')*, אוקונוס צהוב (אנ'), ו-*Archoplites interruptus (אנ')*. דגי טרוטה נדירים בנהר הזה.

הערות שוליים
------------

1. ↑  "Klamath River Basin Overview". Natural Resources Conservation Service (NRCS). אורכב מ-המקור ב-25 באוגוסט 2009. נבדק ב-3 במרץ 2011. `{{cite web}}`:  (עזרה)
2. ↑  "Lost River Subbasin Agricultural Water Quality Management Area Plan" (PDF). Oregon Department of Agriculture. 28 באפריל 2006. אורכב מ-המקור (PDF) ב-12 באוקטובר 2012. `{{cite web}}`:  (עזרה)
3. ↑  "Klamath Project". U.S. Bureau of Reclamation. 7 באוקטובר 2009. אורכב מ-המקור ב-8 באוגוסט 2011. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561519105171
* LCCN: sh2004007006

 |
איור של נומינגיה
**אובירפטורוזאוריה** (שם מדעי: Oviraptorosauria) היא קבוצה גדולה של דינוזאורים תרופודים שחיו בקרטיקון באסיה ואמריקה הצפונית.

בני קבוצה זו בלטו בזכות הגולגולת הקצרה שלהם שבקצה הכילה קסדה הדומה לקסדת קזואר וכן מקור קשיח קרני. הם היו קלים וקטנים יחסית אך הגדול שבהם - הגיגנטורפטור הגיע לאורך 8 מטר ולמשקל 1,400 ק"ג. רבים מבני קבוצה זו היו מכוסים בנוצות וייתכן שהיו קרובים לאבותיהם של העופות. גופם היה קל עם רגליים ארוכות, זרועות ארוכות וזנבות קצרים.

חלק מהם כמו האובירפטור נמצאו לצד קינים בהם נמצאו ביצים רבות, כך שהם כנראה קיננו בלהקות. הם היו אוכלי כל או אולי טרפו זוחלים קטנים יותר. אחרוני בני הקבוצה נכחדו לפני 66 מיליון שנה יחד עם אחרוני הדינוזאורים.

מיון
----

* + - סוג אינסיסיווזאורוס (Incisivosaurus)
		- סוג Ningyuansaurus
		- סוג פרוטארכאופטריקס (Protarchaeopteryx)
		- סוג Shanyangosaurus
	+ משפחה קאודיפטריים (Caudipteridae)
* על-משפחה קנגנתים (Caenagnathoidea)
	+ משפחה אבימימיים (Avimimidae)
	+ משפחה קנגנתיים (Caenagnathidae)
	+ משפחה אובירפטוריים (Oviraptoridae)

קישורים חיצוניים
----------------

ויקישיתוף מדיה וקבצים בנושא **אובירפטורוזאוריה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
 |
**ג'ורדין מארי ויבר** (באנגלית: **Jordyn Marie Wieber**; נולדה ב-12 ביולי 1995) היא מתעמלת אמריקאית. היא אלופה אולימפית (לונדון 2012) ואלופת העולם בתחרות הקרב-רב (2011).

ביוגרפיה
--------

ויבר נולדה בדוויט, מישיגן לריטה ודייוויד ויבר. היא החלה להתאמן בהתעמלות כבר בגיל 4. 

באליפות העולם בהתעמלות שנערכה בטוקיו, יפן בשנת 2011 זכתה ויבר ב-3 מדליות, 2 זהב ו-1 ארד. שתי מדליות זהב, בתחרות הקרב-רב אישי (שולחן קפיצות-15.716, מקבילים מדורגים-13.600, קורה-15.266, קרקע-14.800, סה"כ-59.382), לפני ויקטוריה קומובה מרוסיה (59.349 נק') ויאו ג'ינאן מסין (58.598 נק') ובתחרות הקבוצתית (179.411 נק') לפני רוסיה (175.329 נק') וסין (172.820 נק'). מדליית ארד בתרגיל על הקורה (15.133 נק'), אחרי סוי לו (15.866) ויאו ג'ינאן (15.233 נק') שתיהן מסין. נוסף לכך, היא סיימה במקום רביעי בתרגיל על המקבילים המדורגים (14.500 נק') ובמקום שישי בתרגיל הקרקע (14.700 נק')

### מדליית זהב אולימפית

באולימפיאדת לונדון (2012) זכתה ויבר במדליית זהב בתחרות הקבוצתית (183.596 נקודות), לפני רוסיה (178.530 נקודות) ורומניה (176.414 נקודות). בתחרות הקרב רב אישי היא לא הצליחה להתברג לשלב הגמר בתחרות הקרב רב אישי למרות שסיימה במקום רביעי בשלב המוקדמות בתוצאה של 60.032 נק', אחרי ויקטוריה קומובה מרוסיה (60.632 נק'), אלכסנדרה רייזמן (60.391 נק') וגבריאל דאגלס (60.265 נק') חברותיה לנבחרת, מפני שרק שתי נציגות מכל מדינה יכולות להשתתף בשלב הגמר שבו משתתפות 24 מתעמלות. היא עלתה לשלב הגמר מהמקום השישי, רק בתרגיל הקרקע.

ב-2018 העידה כי היא הייתה מקורבנות ההתעללות המינית של רופא נבחרת ההתעמלות האמריקאית לארי נאסר. על כך זכתה יחד עם חברותיה בפרס ארתור אש למעשי אומץ וגבורה בתחום הספורט.

ג'ורדין ויבר, מלבורן 2010

קישורים חיצוניים
----------------

ויקישיתוף מדיה וקבצים בנושא **ג'ורדין ויבר** בוויקישיתוף
* ג'ורדין ויבר, ברשת החברתית טוויטר
* ג'ורדין ויבר, באתר olympedia.org
* ג'ורדין ויבר, באתר התאחדות ההתעמלות הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2012140148
* VIAF: 274314668
* WorldCat: lccn-no2012140148

 |
**סמל טריטוריית האי נורפוק** (באנגלית: **Coat of arms of Norfolk Island**) הוא הסמל הרשמי של האי נורפוק, אחד מטריטוריות אוסטרליה.

הסמל הוענק רשמית לאי בצו של המלכה אליזבת השנייה, מלכת אוסטרליה ב-20 באוקטובר 1980.

תיאור הסמל
----------

במרכז הסמל נמצא שלט אצולה שבמרכזו משולש לבן על רקע סגול. על המשולש מצויר עץ אראוקריה רמה המסמל את האי נורפוק, ועל הרקע הסגול, משני צידי המשולש הלבן מצוירים כוכבים לבנים.

בתחתית שלט האצולה הר סלעי, המסמל את האי, וספר פתוח המסמל את התנ"ך.

לשלט האצולה שני תומכים: משמאל אריה המסמל את הקשר לממלכה המאוחדת ומימין קנגורו המסמל את הקשר לאוסטרליה. כפתו השמאלית של האריה תומכת בשלט ובכפתו הימנית הוא אוחז בעוגן. בהתאם כפתו הימנית של הקנגורו תומכת בשלט ובימנית הוא אוחז בעוגן. העוגנים מסמלים את העבר הימי של המתיישבים הראשונים של האי - שורדי המרד על הבאונטי.

בציצת הסמל - אריה האחוז בידיו כוס מכוסה.

בתחתית הסמל מופיע מוטו האי באנגלית: "INASMUCH" ("לכן..." או "היות ש...")

ראו גם
------

* דגל טריטוריית האי נורפוק

| סמלי אוסטרליה |
| --- |
| דגלים לאומיים | סמל אוסטרליה | סמל אוסטרליה |
| סמלי המדינות | אוסטרליה הדרומית • אוסטרליה המערבית • ויקטוריה • טסמניה • ניו סאות' ויילס • קווינסלנד |
| טריטוריות | הבירה האוסטרלית • הטריטוריה הצפונית • אי חג המולד • איי קוקוס • נורפוק |

| סמלי מדינות אוקיאניה |
| --- |
| מדינות | אוסטרליה • איי מרשל • איי שלמה • אינדונזיה • ונואטו • טובאלו • טונגה • מיקרונזיה • נאורו •  ניו זילנד (איי קוק • ניואה) • סמואה • פיג'י • פלאו • פפואה גינאה החדשה • קיריבטי | אפריקה |
| שטחים תלויים | אי הפסחא • אי חג המולד • איי מריאנה הצפוניים • איי קוקוס • בוגנוויל • גואם • הוואי • טוקלאו • ואליס ופוטונה • נורפוק • סמואה האמריקאית • פולינזיה הצרפתית • פיטקרן • קלדוניה החדשה |
| אירופה • אפריקה • אסיה • אוקיאניה • אמריקה הצפונית • אמריקה הדרומית |
אין לבלבל עם אין לבלבל ערך זה עם הערך "סמל מדינה".
**סמל לאומי** הוא סמל של כל ישות המגדירה את עצמה ומציגה את עצמה כקהילה לאומית: מדינה ריבונית, מדינה פדרלית, כולל גם אומות ומדינות במצב של תלות קולוניאלית או אחרת, או אפילו קהילה אתנית הנחשבת ל"לאום" למרות שאין לה אוטונומיה פוליטית.

מטרתם של סמלים לאומיים היא לאחד אנשים על ידי יצירת סמל תרבותי, חזותי או מילולי של אנשים, ערכים, מטרות, או היסטוריה לאומיות. סמלים אלה לעיתים קרובות מלכדים סביב שאיפות לאומיות או מייצגים חגיגות של פטריוטיות. הסמלים נועדו להיות כוללניים ולייצג את כלל החברים בקהילה הלאומית.

סמלים לאומיים רשמיים נפוצים
---------------------------

* הדגל של מדינת לאום.
* סמל של האומה ו/או השושלת השלטת.
* חותם או חותמת של האומה ו/או השושלת השלטת.
* מחשבה ו/או מוטו, יכולים לשמש גם בנפרד.
* צבעים לאומיים, לעיתים קרובות נובעים מהסמלים המוזכרים מעלה.
* סמל מופשט, לדוגמה: צלבים, מגן דוד
* המנון לאומי, מזמורים מלכותיים וקיסריים. לצד המנון רשמי גם שירים פופולריים יכולים להוות סמל לאומי.

סמלים לאומיים לא רשמיים
-----------------------

במובנים רבים, ניתן גם לראות בנופים ידועים בארץ כסמלים לאומיים, כפי שניתן לראות בפריטים מסורתיים של אומנות, של לבוש מסורתי, אפוסים ומיתוסים כמו גם סמלים בשימוש של הנבחרת הלאומית.

ראו גם
------

* דגל לאומי
* סמל מדינה
* המנון לאומי
* חג לאומי
* מאכל לאומי

קישורים חיצוניים
----------------

ויקישיתוף מדיה וקבצים בנושא **סמל לאומי** בוויקישיתוף

הערות שוליים
------------

1. ↑  england.org.za, "England's National Symbols", ‏18-09-2012 (באנגלית) (ארכיון)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph136798

 |
**ג'ורדן מרון** (באנגלית: **Jordan Maron**; נולד ב-10 בפברואר 1992) הוא יוטיובר אמריקאי-יהודי הידוע בעיקר בשם ערוץ היוטיוב שלו **CaptainSparklez**, שערוצו בעיקר מכיל סרטונים בהם הוא משחק מיינקראפט.

קריירה
------

מרון פעם עבד בשביל משינימה בע"מ. ג'ורדן מרון במקור התחיל ערוץ גיימינג של Call of Duty בשם ProsDONTtalkSHIT, שלא היה מתאים למשפחות, לא כמו הערוץ הנוכחי שלו, בו הוא מדבר בשפה פחות בוטה. ב-2010, הוא עבר לערוץ חדש בשם CaptainSparklez, שם הוא מתמקד בעיקר במיינקראפט. הוא היה מוצג ברשימת 30 מתחת ל-30 של פורבס ב-2016. ביוני 2016 הוא התחיל ערוץ בשם Maron Music בו הוא מפרסם מוזיקה אלקטרונית כדי לקדם מפיקי מוזיקה מתחילים. הוא גם מפרסם שם את השירים שלו.

ביוגרפיה
--------

מרון נולד ב-10 בפברואר 1992 בעיר לוס אנג'לס שבקליפורניה, ארצות הברית. הוריו מעולם לא היו נשואים ונפרדו זמן קצר לאחר לידתו, את רוב חייו גר ביחד עם אימו בעיר סנטה ברברה וביקר מדי כמה שבועות את אביו. כיום הוא גר בלוס אנג'לס.

קריירת היוטיוב
--------------

נכון לספטמבר 2021, לערוץ היוטיוב שלו "CaptainSparklez" יש מעל ל - 11.2 מיליון עוקבים ומעל 3.8 מיליארד צפיות בכל הסרטונים שלו ביחד. הסרטונים בערוץ המרכזי שלו, עוסקים בעיקר במשחק המחשב "Minecraft" בו הוא משחק לרוב ב"Hunger Games", "Ultra Modded Survival" וגם ב"adventure maps". נוסף על כך הוא משחק גם במשחקים נוספים כמו המשחק "Garry's Mod" ובמשחקים אחרים.
מרון התפרסם בעיקר בזכות סרטוני המוזיקה המקוריים שלו ובזכות הפארודיות שהוא עשה לשירים קיימים. בין השירים שהוא פרסם בערוץ שלו ניתן למצוא את: Minecraft Style (פארודיה ל"Gangnam Style" של הזמר הדרום קוריאני PSY), את Fallen Kingdom (פארודיה ל- "Viva La Vida" של קולדפליי), את Take Back The Night, את Find the Pieces ואת Revenge שבינתיים הוא השיר עם הכי הרבה צפיות בערוץ שלו.

במאי 2015, מרון הוציא משחק ל- IOS ול- Android בשם Fortress Fury. את הפרסום למשחק עשה באמצעות ערוץ היוטיוב שלו, ואף שילב מעריצים שלו בניסויי ה"בטא" של המשחק.

מרון מוכר גם פרטי לבוש תחת המותג "CaptainSparklez" בחנות וירטואלית באינטרנט.

למרון ערוצים נוספים, כגון הערוץ הראשון שלו "prosdonttalkshit", אליו העלה סרטונים מהמשחקים Call of Duty ו-Skate 3. הערוץ היה פעיל בשנת 2010, כשהסרטון האחרון הועלה בחודש יולי באותה שנה, שבו מרון מודיע על פתיחת הערוץ החדש - CaptainSparklez. בקיץ 2016 מרון פתח ערוץ מוזיקה הנקרא "Maron Music" שבו הוא מעלה מוזיקה מקורית שלו וגם של אמנים אחרים, ובנוסף הוא מפעיל ערוץ אישי בשם Jordan Maron, בו הוא מעלה בעיקר וידאו בלוגים.

קישורים חיצוניים
----------------

ויקישיתוף מדיה וקבצים בנושא **ג'ורדן מרון** בוויקישיתוף
* 

* אתר האינטרנט הרשמי של ג'ורדן מרון
* ג'ורדן מרון, ברשת החברתית פייסבוק

* ג'ורדן מרון, ברשת החברתית טוויטר

* ג'ורדן מרון, ברשת החברתית אינסטגרם

* ג'ורדן מרון, סרטונים בערוץ היוטיוב

* ג'ורדן מרון, ערוץ באתר Twitch.tv
* ערוץ היוטיוב CaptainSparklez
* חנות החולצות הווירטואלית של "CaptainSparklez"
* ערוץ המוזיקה Maron Music
* ערוץ אישי Jordan Maron
* ערוץ Twitch שידור חי CaptainSparklez
* האתר הרשמי של המשחק Fortress Fury

|  |  |
| --- | --- |
| בקרת זהויות עריכת הנתון בוויקינתונים | 
* CANTIC: a11920804
* ISNI: 0000 0004 2337 892X
* LCCN: no2013136056
* NKC: jo2014821295
* NTA: 377277517
* VIAF: 305857217
* WorldCat: lccn-no2013136056

 |
**סמל גליסיה** הוא סמלה הרשמי של הקהילה האוטונומית גליסיה שבספרד.

המגן מעוצב כשדה כחול שבו מוטען גביע כסף המסמל את הגביע הקדוש. מעל הגביע מופיע עיגול לבן המסמל את לחם הקודש המסמל את מעמדה המיוחד של הקתדרלה בלוגו שבה מוצג כל העת לחם הקודש (ולא רק בזמן הסקרמנט). מסביב נמצאים שבעה צלבים כסופים, שלושה בכל צד ואחד למעלה והם מסמלים את שבעת המחוזות ההיסטוריים שהרכיבו את גליסיה.  

מעל המגן מותקן כתר ממלכת ספרד.

היסטוריה
--------

סמל ממלכת גליסיה הקדום ביותר שידוע, כנראה מהמאה ה-13, היה שדה כחול שבו שלושה גביעי זהב. לאחר זמן השתנה הסמל לשדה כחול ובו גביע אחד מכוסה והצלבים נוספו לדגל במאה ה-16.

הסמל לא היה בשימוש במהלך שלטונו הרודני של פרנסיסקו פרנקו שניסה לאחד את כל חלקי ספרד ולא התיר גילויי ייחודיות ועצמאות. הוא עוצב מחדש באקדמיה המלכותית של גליסיה ב-1972 ונקבע בחוק ב-29 במאי 1984. מוטיבים מתוך הסמל מופיעים גם בחלק מסמלי המחוזות והערים בגליסיה, כגון סנטיאגו דה קומפוסטלה.

ראו גם
------

* דגל גליסיה

קישורים חיצוניים
----------------

ויקישיתוף מדיה וקבצים בנושא **סמל גליסיה** בוויקישיתוף
* פירוט הסמל וההיסטוריה שלו
* הסמל באתר דגלי העולם
* הסמל באתר מועצת גליסיה

| סמלי ספרד |
| --- |
| ממלכת ספרד | סמל ספרד |  |
| הקהילות האוטונומיות | אזור מורסיה • אנדלוסיה • אסטוריאס • אקסטרמדורה • אראגון • גליסיה • האיים הבלאריים • האיים הקנריים • ולנסיה • חבל הבסקים • לה ריוחה • נווארה • מדריד • קטלוניה • קנטבריה • קסטיליה-לה מנצ'ה • קסטיליה ולאון |
| הערים האוטונומיות | סאוטה • מלייה |
**סמל הממלכה ההאשמית של ירדן** נגזר מהסמל ההאשמי והוא מסמל את שלטון המשפחה ההאשמית על האומה הירדנית.

הסמל מכיל חלקים רבים: בראשו הכתר שמסמל את המונרכיה. מתחתיו מצוי הכיסוי שמטרתו לסמל את שלטון המשפחה ההאשמית על ירדן. צבעו האדום של הכיסוי מסמל את הקורבן ואילו הצבע הלבן בפנים מסמל את הטוהר.

בתוך הכיסוי ישנם מספר אובייקטים. שני הדגלים של המרד הערבי באימפריה העות'מאנית, אשר מהווים בסיס לדגל ירדן ואשר שימשו בסיס לדגל של הממלכה ההאשמית של עיראק. העיט מסמל עוצמה ואומץ, והוא עומד על גלובוס שבא לסמל את התפשטות האסלאם בעולם.

מתחת לנשר ולגלובוס יש מגן המוקף במגוון כלי נשק, ומטרתם לסמל את הרצון להגן על כל מה שצודק, ולהילחם בכל מה שלא צודק. מתחתיו כרזה שעליה כתוב בערבית (בסדר הבא: אמצע, ימין שמאל): "מלך הממלכה האשמית של ירדן, אשר מקווה לעזרה והצלחה מאלוהים, עבדאללה בן חוסיין" (לפני עלייתו לשלטון של עבדאללה, הכיתוב על הכרזה התייחס ל"חוסיין בן טלאל בן עבדאללה").

בתחתית הסמל, מתחת לכרזה, מופיעה מדליה שהיא האות הגבוה ביותר שניתן בממלכת ירדן. מצדי המדליה נמצאים עלי דקלים וחיטה.

ראו גם
------

| עיינו גם בפורטלים: |
| --- |
|  | **פורטל המזרח התיכון** |
|  | **פורטל דגלים וסמלים** |

* דגל ירדן
* המנון ירדן

קישורים חיצוניים
----------------

ויקישיתוף מדיה וקבצים בנושא **סמל ירדן** בוויקישיתוף
* סמל ירדן - באתר של המלך חוסיין

| סמלי מדינות אסיה |
| --- |
| מדינות | אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • ארמניה • בהוטן • בחריין • בנגלדש • ברוניי • גאורגיה • הודו • המלדיביים • הפיליפינים • הרפובליקה הסינית • הרפובליקה העממית של סין • וייטנאם • טג'יקיסטן • טורקיה • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מצרים (סיני) • נפאל • סוריה • סינגפור • סרי לנקה • עומאן • עיראק • ערב הסעודית • פקיסטן • קוריאה הדרומית • קוריאה הצפונית • קזחסטן • קטר • קירגיזסטן • קמבודיה • קפריסין • רוסיה • תאילנד • תימן |  |
| שטחים תלויים | אבחזיה • אג'ריה • אי חג המולד • איי קוקוס • דרום אוסטיה • הונג קונג • הטריטוריה הבריטית באוקיינוס ההודי • הרשות הפלסטינית • מקאו • נגורנו קרבאך • צפון קפריסין |
| אירופה • אפריקה • אסיה • אוקיאניה • אמריקה הצפונית • אמריקה הדרומית |